M.C.R. - Modena City Ramblers – "Radio Rebelde"

Da David Spinnler
Disc dal mais - proponì dal Battaporta dal Radio Rumantsch

Danunder ch'els vegnan è cler. La provinza emiliana è forsa in lieu special per far musica a la Pogues. Ma ils Modena City Ramblers cumenzan dal 1991 sco banda dal folk irlandais. Els sunan en pubs ed ustarias e pir dal 1993 sveglia la veglia da far in album. In onn suenter è qua "Riportando tutto a casa" e la musica cumenza da sa sviluppar en diversas direcziuns. Punk rock, e sin la schibetta la pli nova ch'è gist cumparida - sin Radio Rebelde - aud'ins musica a la Manu Chao. Ils Modena City Ramblers han tadlà fitg bain tge che Manu fa. Ma che il disc Radio Rebelde tuna a la Manu Chao ha in motiv vivent: Enzo "Soulfingers" Rizzo è stà il producent. E quel ha era gia lavurà per la Mano Negra e per Manu Chao. E voilà - quest è musica cun in schuss Manu Chao - lura vegn Shane Mc Gowan dals Pogues a far la visita e lura tira in vi da las cordas da la ghitarra...
In mix simpatic ed a travers che fa sguzias agreablas en las ureglias. Grazia Italia - puspè insatge che vala la paina ed arriva si tar nus!

Disc: M.C.R. Modena City Ramblers - "Radio Rebelde" Universal Italia